ΚΑΝΟΝΙΣΜΟΣ (ΕΚ) αριθ. 783/98 ΤΟΥ ΣΥΜΒΟΥΛΙΟΥ της 7ης Απριλίου 1998 για την τροποποίηση του κανονισμού (ΕΚ) αριθ. 45/98 για καθορισμό, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1998 και ορισμένων όρων υπό τους οποίους μπορούν να αλιεύονται ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας: ότι ο κανονισμός (ΕΚ) αριθ. 45/98 (2) καθορίζει, για ορισμένα αποθέματα ιχθύων και ομάδες αποθεμάτων ιχθύων, τα συνολικά επιτρεπόμενα αλιεύματα (TAC) για το 1998 και ορισμένους όρους υπό τους οποίους μπορούν να αλιεύονται 7 ότι είναι επιθυμητός ο καθορισμός νέων TAC για το 1998 προκειμένου να περιοριστούν οι αλιεύσεις ενός αριθμού πρόσθετων αποθεμάτων ιχθύων ή ομάδων αποθεμάτων ιχθύων στη Βόρεια Θάλασσα 7 ότι τα TAC αυτά θα πρέπει να κατανεμηθούν μεταξύ των κρατών μελών σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92 7 ότι, ως εκ τούτου, ο κανονισμός (ΕΚ) αριθ. 45/98 θα πρέπει να τροποποιηθεί ανάλογα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι πίνακες των παραρτημάτων Ι και ΙΙ του παρόντος κανονισμού παρεμβάλλονται, αντίστοιχα, στα παραρτήματα Ι και ΙΙΙ του κανονισμού (ΕΚ) αριθ. 45/98, στα κατάλληλα είδη. Άρθρο 2 Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων Εφαρμόζεται από την 1η Ιανουαρίου 1998. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 7 Απριλίου 1998.

[Source: multi_eurlex | Tokens: 1671]